**Javítják az átjárót**

2016.04.23-24-én (szombaton és vasárnap) a Csépi úton lévő vasúti átjáró felújítását végzi a BKV Zrt.

Ezen a hétvégén HÉV-pótló autóbuszokat közlekedtetnek Tököl és Ráckeve állomások között, amelyek csak a Kossuth Lajos utcai HÉV átjárót tudják használni a fenti időpontban. A HÉV-pótló autóbuszok megfordulására csak a Tököl HÉV állomás melletti BKV Zrt. tulajdonában lévő aszfaltozott terület alkalmas.

Felhívjuk a figyelmüket arra, hogy 2016. 04. 22-én pénteken 18:00 órától 2016. 04. 25-én hétfőn hajnal 02:00 óráig a BKK Zrt. megtiltja a megállást és várakozást az említett területen a HÉV-pótló autóbuszok zavartalan és biztonságos közlekedésének érdekében, valamint az aszfaltozott területtel szemben lévő parkolóhelyeken. Az erre figyelmeztető közúti jelzőtáblákat már egy héttel a tervezett elzárás előtt kihelyezik, hogy az errefelé közlekedők időben felkészülhessenek a változásra. Az ez idő alatt ide parkoló személy- és tehergépjárművek elszállításra kerülnek.

Kérem szíves türelmüket és közreműködésüket a zavartalan közlekedés lebonyolításának érdekében!